ওয়েব ডেস্ক:স্যোশাল মিডিয়ায় পোস্টের জন্য দলের তীব্র তিরস্কারের মুখে পড়েন। এরপর তাঁর ব্যক্তিগত জীবনযাপন নিয়ে প্রশ্ন ওঠায় ৩ মাস সাসপেন্ড করে কমিশন গড়া হয় তাঁর বিরুদ্ধে। কমিশনের রিপোর্টে রাজ্য কমিটি থেকে সরানো হয় ঋতব্রত বন্দ্যোপাধ্যায়কে। তারপরও, সোশ্যাল মিডিয়ায় রীতিমতো সক্রিয় তিনি। বিজেপির নতুন মন্ত্রীদের অভিনন্দন জানানো থেকে শুরু করে সবেতেই তিনি বিতর্কের কেন্দ্রবিন্দু। কখনও সখনও বিভিন্ন কবিতার লাইন তুলে টুইটে এমন কিছু মন্তব্য থাকছে যা রীতিমতো ইঙ্গিতপূর্ণ। দলের পলিটব্যুরো সদস্য মহম্মদ সেলিম জানিয়েছেন, সবটাই দলের মাথায় আছে।